केरल में सबरीमला अयप्‍पा मंदिर के आस-पास निेषेधाज्ञा लागू कर दी गई है। मंदिर कल एक दिन की पूजा के लिए खोला जाना है। अयप्‍पा मंदिर में सभी उम्र की महिलाओं के प्रवेश की अनुमति के उच्‍चतम न्‍यायालय के आदेश के बाद किसी भी अप्रिय स्थिति को रोकने के लिए निषेधाज्ञा जारी की गई है। पिछले महीने के हिंसक प्रदर्शनों को देखते हुए मंदिर परिसर में भारी सुरक्षा व्‍यवस्‍था रहेगी। मंदिर की तरफ जाने वाले रास्‍ते में किसी को भी रुकने नहीं दिया जायेगा। मीडिया के लिए भी पाबंदी लगाई गई है। उन्‍हें केवल कल सबरीमला पहुंचने की अनुमति मिलेगी। निषेधाज्ञा मंगलवार तक लागू रहेगी।